રસાકસીનો જંગ બની ગયેલી રાજ્યસભાની ચૂંટણીમાં કોંગ્રેસના વફાદાર 44 ધારાસભ્યોમાંથી એકનું ક્રોસ વોટિંગ થતાં હવે અહેમદ પટેલની જીત અત્યંત મુશ્કેલ મનાઈ રહી છે. મહત્વનું છે કે, ધારાસભ્યોને ભાજપમાં જતાં બચાવવા કોંગ્રેસ પોતાના ધારાસભ્યોને બેંગલુરુ લઈ ગઈ હતી. ચૂંટણીના એક દિવસ પહેલા અમદાવાદ આવેલા ધારાસભ્યોને આણંદના એક રિસોર્ટમાં લઈ જવાયા હતા. તમામ ધારાસભ્યોને આજે સવારે ગાંધીનગર લવાયા હતા.